VLÁDA  SLOVENSKEJ  REPUBLIKY

NÁVRH
UZNESENIE VLÁDY SLOVENSKEJ REPUBLIKY
č. ...
z ...

k  návrhu na zmenu  úlohy B.1 uznesenia vlády  Slovenskej republiky č.  18 z 9. januára 2008 prijatého k návrhu plánu opatrení Slovenskej republiky pre prípad vzniku udalostí podliehajúcich  Medzinárodným  zdravotným  predpisom  (2005)  schváleným  Svetovou zdravotníckou organizáciou a zrušenie úlohy č. 4 v mesiaci marec z Plánu legislatívnych úloh vlády Slovenskej republiky na rok 2009

Číslo materiálu:		
Predkladateľ:	minister zdravotníctva 	
Vláda
A.	mení 

A. 1. 	úlohu v bode B.1 uznesenia vlády Slovenskej republiky č.  18 z 9. januára 2008 prijatého k návrhu plánu opatrení Slovenskej republiky pre prípad vzniku udalostí podliehajúcich Medzinárodným zdravotným predpisom (2005) schváleným Svetovou zdravotníckou organizáciou takto: „v spolupráci s podpredsedom vlády a ministrom vnútra, ministrom obrany a ministrom dopravy, pôšt a telekomunikácií v súlade s  Medzinárodnými zdravotnými predpismi (2005) vypracovať a predložiť na rokovanie vlády návrh zákona, ktorým sa mení a dopĺňa zákon č. 355 /2007 Z. z. o ochrane, podpore a rozvoji verejného zdravia a o zmene a doplnení niektorých zákonov a o zmene a doplnení zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov“;

do 31. decembra 2010

B.	zrušuje

B.1. 	úlohu č. 4 v mesiaci marec z Plánu legislatívnych úloh vlády Slovenskej republiky na rok 2009 vypracovať návrh nariadenia vlády, ktorým sa ustanovujú zodpovednosti, úlohy, povinnosti a mechanizmy činnosti rezortov pri vzniku udalostí podliehajúcich medzinárodným zdravotným predpisom.

Vykonajú:	 	minister zdravotníctva
		podpredseda vlády a minister vnútra
	minister obrany
	minister dopravy, pôšt a telekomunikácií